**17 marts 2023.**

**Mobning af chauffør og en arbejdsskade som godkendes. En case fra virkeligheden.**

Denne arbejdsskadesag, som handler om mobning og chikane af en tillidsmand, blev anerkendt. I første omgang blev den afvist, men derefter godkendt efter forelæggelse for Erhvervssygdomsudvalget. Der blev vurderet et erhvervsevnetab på 90% og udbetalt godtgørelse for varigt mén (20 procent). Det er også en historie om chikane af fagforeningen, som forsøgte at forsvare medlemmerne mod ledelsens overgreb.

**Her gennemgås afgørelsen kort og er anonymiseret.**

AES(Arbejdsmarkedets Erhvervs Forsikring) som tidligere hed Arbejdsskadestyrelsen traf i maj 2022 denne afgørelse:

**Afgørelse**

Din sygdom depression er en arbejdsskade. Det betyder, at vi anerkender din depression.

(Lov om arbejdsskadesikring § 7, stk. 1, nr. 1)

Hvis din sygdom ikke er omfattet af fortegnelsen, kan vi forelægge den for Erhvervssygdomsudvalget til vurdering af, om sygdommen udelukkende eller i overvejende grad er forårsaget af arbejdets særlige art. Vi skal forelægge de sager, hvor vi skønner, at der er mulighed for, at sygdommen vil kunne anerkendes. I praksis forelægger vi også relevante sager indstillet til afvisning i Erhvervssygdomsudvalget, da det generelt sikrer, at udvalget har et tilstrækkeligt vurderingsgrundlag.

(Lov om arbejdsskadesikring § 7, stk. 1, nr. 2, 2. led og stk. 3)

Din sygdom er vurderet i forhold til fortegnelsen, der gælder for sygdomme anmeldt fra 1. januar 2005. Du kan finde fortegnelsen på www.AES.dk. under overskriften "Love og satser".

**Punkt på fortegnelsen**

Depression med debut i nær tidsmæssig sammenhæng med belastningen kan anerkendes efter Erhvervssygdomsfortegnelsens punkt FF2, når den tilskadekomne har haft krigsdeltagelse som har indebåret enten traumatiske begivenheder og/eller situationer af kortere eller længere varighed af en exceptionelt truende eller katastrofeagtig natur.

Arbejdsmarkedets Erhvervssikring har vurderet, at din sygdom ikke kan anerkendes efter fortegnelsen ((Lov om arbejdsskadesikring §§ 77, stk. 11, nr. 1).

Årsagen er, at de belastninger, som du har været udsat for, ikke opfylder betingelserne i fortegnelsen. Du har oplyst, at du har været udsat for chikane samt et stort arbejdspres med mange overarbejdstimer og mange deadlines. Det er et krav for at anerkende efter fortegnelsens punkt FF.2., at depressionen er opstået efter krigsdeltagelse. Vi vurderer derfor, at du ikke opfylder betingelserne i fortegnelsen, fordi din depression ikke er opstået efter krigsdeltagelse. Arbejdsmarkedets Erhvervssikring forelægger derfor din sag for Erhvervssygdomsudvalget.

**Erhvervssygdomsudvalget**

En sygdom, der ikke kan anerkendes efter fortegnelsen over erhvervssygdomme, kan eventuelt anerkendes, efter at sagen har været forelagt Erhvervssygdomsudvalget.

Erhvervssygdomsudvalget kan indstille til anerkendelse:

1) hvis sygdommen kan optages på fortegnelsen over erhvervssygdomme. Det kan den, når der efter den nyeste lægelige viden er en generel sammenhæng mellem sygdommen og bestemte påvirkninger (medicinsk dokumentation).

(Lov om arbejdsskadesikring § 7, stk. 1, nr. 2, 1. led)

eller

2) hvis sygdommen udelukkende eller i overvejende grad er opstået på grund af arbejdets særlige art

(Lov om arbejdsskadesikring § 7, stk. 1, nr. 2, 2. led)

**Begrundelse**

Vi har tidligere afvist din sygdom som en arbejdsskade i juli 2015. Du ankede sagen og Ankestyrelsen hjemviste sagen til os den i oktober 2015.

Vi har derefter indhentet nye oplysninger i sagen og har i dag truffet en ny afgørelse i din sag.

**Vi vurderer, at din depression er en arbejdsskade.**

Din sag har været forelagt på et møde i Erhvervssygdomsudvalget i 2019.

Erhvervssygdomsudvalget er enig i den stillede diagnose, depression. Diagnosen er stillet i speciallægeerklæring af 2016. Udvalget har lagt vægt på, at dine symptomer i form af nedsat

lyst/interesse, nedsat energi, selvbebrejdelser, nedsat selvtillid og kognitive vanskeligheder svarer til denne diagnose. Erhvervssygdomsudvalget har vurderet, at din sygdom i form af depression i overvejende grad er forårsaget af dit arbejde som tillidsrepræsentant i perioden XXX.(§ 7, stk. 1, nr. 2, 2. led).

Du har været ansat som tillidsmand for chaufførerne igennem mange år med et fint samarbejde indtil XXX, hvor samarbejdet ændrede karakter. Miljøet på arbejdspladsen blev herefter meget hårdt, og Arbejdstilsynet blev indkaldt til flere sager. Med indførslen af kommunalreformen ønskede ledelsen ved busselskabet at afskedige så mange tjenestemænd som muligt inden overgangen. I forbindelse med disse afskedigelser spillede du en vigtig rolle som tillidsmand, og du skulle i denne rolle deltage i de møder, der vedrørte afskedigelsen af de enkelte chauffører. Du har været udsat for relevante arbejdsmæssige belastninger i forhold til at udvikle depression ved at **være udsat for mobning og chikane fra ledelsen** i form af nedladende tale, øgenavne og ignorering. Ledelsen modarbejdede også dit arbejde ved blandt andet at placere møder på forskellige geografiske lokationer på samme tid, således at du ikke kunne deltage begge steder, og de tilbageholdte det materiale, der skulle bruges til møder og forhandlinger indtil sidste øjeblik, så du havde svært ved at varetage medlemmernes interesser. Undertiden blev du slet ikke indkaldt til de møder, du burde være blevet indkaldt til, og ledelsen gav medarbejderen et falsk billede af, at du var blevet indkaldt, men havde valgt ikke at deltage.

Du havde også mange opgaver forbundet med genforhandlinger af alle aftaler, som busselskabet havde opsagt i slutningen af 2005 i strid

med overenskomsten og MED aftalerne. Der var tale om opsigelse af

lokalaftaler og kutymer, der medførte radikale ændringer i chaufførernes

arbejdsforhold. Du skulle som tillidsmand informeres om de planlagte ændringer, og det var også din opgave at forhandle på chaufførernes vegne. Du har oplyst, at **mobning, chikane og latterliggørelse af dig hørte til ledelsens daglige gøremål.**

Du har videre oplyst, at ledelsen udøvede splitting, at du blev sat

i et dårligt lys på stormøder, at du oplevede at blive holdt udenfor

af ledelsen, og at du ikke fik den information, som var nødvendig

for at du kunne varetage dit arbejde på ordentlig vis. Du har oplyst, at der på næsten alle afholdte "stormøder" blev svaret nedladende, hvis du eller en anden fra tillidsmandsgruppen stillede spørgsmål til ledelsen. Det er oplyst, at du oplevede at blive overset, da du markerede, og at du blev afbrudt midt i dine spørgsmål, for at ledelsen kunne snakke med en anden kollega.

Herudover oplevede du et stort arbejdspres med mange mødeaktiviteter og lange forhandlinger, og op til sin sygemelding arbejdede du mellem 85 og 90 timer ugentligt. Du blev desuden kontaktet på alle tidspunkter af døgnet og havde mange daglige deadlines, der kunne medføre alvorlige konsekvenser for chaufførerne, hvis du ikke havde fået udleveret materialet til et møde, eller hvis du ikke kunne være tilstede, enten fordi du ikke var blevet indkaldt, eller fordi der var planlagt møder samtidigt på flere forskellige steder.

Arbejdsgiveren har bekræftet, at der i perioden for din ansættelse var en ddel konflikter på arbejdspladsen, hvor ledelsen og medarbejderne ikke kunne opnå enighed om diverse vilkår, hvilket blandt andet betød overenskomststridige arbejdsnedlæggelser. Det affødte en del mødeaktiviteter og udveksling af dokumenter i bestræbelserne på at løse konflikten. Arbejdsgiveren har anført, at flere af de daværende ledelsesmæssigt ansvarlige ikke længere er ansat i busselskabet,

hvorfor de ikke kan bekræfte, at ledelsen har reageret på den beskrevne måde.

Vidner har bekræftet, at ledelsen kaldte dig øgenavne, at der på

stormøder blev talt nedladende til dig, at ledelsen skabte splitting

mellem dig som tillidsmand og chaufførerne, at du oftest først fik

relevant materiale i sidste øjeblik inden et møde eller først på

selve mødet, samt at du ofte var indkaldt til flere møder på samme

tid, men på forskellige adresser.

Vidner har bekræftet, at selvom ledelsen generelt udøvede en

chikanøs adfærd overfor tillidsmændene, gik det særligt ud over

dig, da du var talsmand for tillidsrepræsentanterne.

**Et vidne har kaldt ledelsens optræden for brutal ledelse, tangerende**

**til psykopatiske ttræk.**

Et andet vidne har uudtalt, at der blev kørt en uurimelig hetz fra

ledelsen med modsatrettede krav med sammenfald af mødetidspunkter,

latterliggørelse samt forsøg på at skabe modsætninger til kollegaerne.

Et vidne har angivet, at både du og dine kollegaer løbende klagede

til fagforeningen over ledelsens adfærd, men selvom fagforeningen klagede tl ledelsen over processerne, ændrede det intet. Vidner har endvidere bekræftet, at du havde meget overarbejde, at du stort set altid var på arbejde, og at du blev kontaktet udenfor almindelig arbejdstid. Vidner har også bekræftet, at du havde mange deadlines, og at en manglende overholdelse af en deadline kunne betyde, at en kollega blev fyret.

Udvalget har vurderet, at du har været udsat for ekstraordinære belastninger, der har øget risikoen for at udvikle en depression. Udvalget har lagt vægt på, at du har udviklet sygdommen i tidsmæssig sammenhæng med arbejdsbelastningen, og at der ikke er grundlag for at antage, at der er andre årsager til sygdommen. Udvalget bemærker,at dd ikke tidligere har haft psykiske symptomer eller depression.

Der er heller ikke beskrevet belastninger i dit privatliv, som kanvære årsag til din depression. **Selvom arbejdsgiveren ikke kan genkende beskrivelsen af ledelsens chikanøse adfærd, vurderer udvalget, at det er sandsynliggjort gennem vidnebesvarelserne, at du personligt har været udsat for mobning og chikane fra ledelsen**, der blandt andet kaldte dig

øgenavne, ignorerede dig på møder, planlagde møder på forskellige

adresser på samme tid, tiltalte dig i et nedladende tonefald og

først delagtiggjorde dig i relevante dokumenter i sidste øjeblik og

oftest for sent til, at du kunne varetage medlemmernes interesser.

Selvom der generelt på arbejdspladsen herskede et dårligt arbejdsklima,

hvor der fra ledelsens sside var skabt splid mellem chaufførerne og ledelsen, er det udvalgets vurdering, at der er dokumentation for, at du personligt har været udsat for mobning og chikane fra ledelsen i et sådant omfang, at det har udgjort en ekstraordinær belastning.

Samlet set vurderer udvalget, at din depression i overvejende grad

er forårsaget af arbejdets særlige art. Udvalget er opmærksom på, at du har oplyst, at du har været udsat

for negativ presseomtale fra ledelsens side og at du har fremsendt

en række avisartikler. Udvalget vurderer, at de pågældende artikler

beskriver et dårligt arbejdsmiljø på virksomheden, men samtidig

vurderer udvalget dog ikke, at de indeholder direkte kritik eller

negativ omtale rettet mod din person. I stedet vurderes den omtalte

kritik at være rettet mod den faglige organisation. Generel kritik eller negativ omtale af ens arbejdsplads eller organisation er ikke i sig selv egnet til at forårsage en psykisk sygdom.

Vi har fulgt uudvalgets indstilling. Din depression er derfor en

arbejdsskade.

Lægekonsulent

En af vores lægekonsulenter har deltaget i behandlingen af

spørgsmålet om anerkendelse.

Varigt mén

Afgørelse

Vi vurderer, at dit mén efter arbejdsskaden er 20 procent. Det

betyder, at du vil få udbetalt en godtgørelse for varigt mén på

xxxxxx kr.

(Lov om arbejdsskadesikring § 18, stk. 1 og 2)

Nedsættelse af godtgørelse ((40 -- 60 åår)

På det tidspunkt, hvor sygdommen blev anmeldt til os, var du fyldt

40 år. Godtgørelsen er derfor nedsat med 1 procent af beløbet for

hvert år, der er gået fra du fyldte 39 år, og til sygdommen blev

anmeldt til os. (§ 18, stk. 5)

**Begrundelse**

Vi har fastsat dit varige mén ud fra en samlet vurdering af de gener

og ulemper, som du har til daglig på grund af arbejdsskaden. Vi

vurderer, at dine gener som følge af arbejdsskaden svarer til et

varigt mén på 20 procent. Vi har fastsat dit varige mén efter vores vejledende méntabel. Efter tabellens punkt J.3.3 vurderes svær kronisk depression til 20 procent.

Det fremgår af den psykiatriske speciallægeerklæring, at du fortsat

har mange psykiske gener som følge af arbejdsskaden.

Dine symptomer omfatter blandt andet træthed, udmattelse og kroniske

smerter. Du mister periodevist kræfterne i kroppen, har interesseløshed,

svært ved at mærke følelser, bitterhed, vrede og selvmordstanker. Du har nu et betydeligt nedsat funktionsniveau i det daglige og du er ikke på arbejdsmarkedet.

Vi vurderer, at dine gener svarer til en svær kronisk depression

svarende til punktet i méntabellen.

Efter en samlet vurdering har vi derfor fastsat dit varige mén til

20 procent.

Lægekonsulent

En af vores lægekonsulenter har deltaget ved fastsættelsen af dit

varige mén.

Klage

Hvis du vil klage

Du har mulighed for at klage, hvis du ikke er enig i afgørelsen.

Hvis du vil klage, skal du give os besked senest 4 uger efter, du

har modtaget afgørelsen. Når vi har modtaget din klage, vurderer vi sagen igen. Hvis vi ikke giver dig ret i klagen, sender vi den videre til Ankestyrelsen.

(Lov om arbejdsskadesikring § 44)

Sådan gør du

Hvis du vil klage, skal du kontakte Arbejdsmarkedets Erhvervssikring.

Vi skal have modtaget din klage senest 4 uger efter du har modtaget

afgørelsen.

Kan andre kklage?

Alle, der bliver berørt af en afgørelse, har mulighed for at klage.

Det betyder fx, at det forsikringsselskab eller den forsikringsordning,

som har betalt for sagens omkostninger, også kan klage

over afgørelsen.

Arbejdsgiveren kan derimod kun klage over en afgørelse om anerkendelse

af en arbejdsskade, men ikke om størrelsen på en erstatning.

Hvis du vil vide mere kan du kan læse mere om at klage og frister på www.aes.dk/klage

De bestemmelser i arbejdsskadelovgivningen, vi har henvist til i

denne afgørelse, kan du finde på vores hjemmeside under overskriften

"Love og satser".

.